JY LEES NOU Help só jou kind om beter te lees
'n Mens hoor gereeld hoe swak kinders se leesvermoë en algemene geltterdheid deesdae is.
Dit kan baie oorweldigend vir 'n ouer wees om te hoor: Hoe weet jy of jou kind op koers is, en hoe kan jy haar tuis help sodat sy 'n beter leser kan word? Hier is raad.
Aan die einde van die jaar moet jou kind die basiese kleure ken, die alfabet kan opsê, die name en klanke van letters ken, hul eie naam in skrif herken, weet hoe om ’n boek reg vas te hou, weet dat 'n mens van links na regs lees en 'n belangstelling in boeke toon.
Laat hulle hul naam op papier, ’n bord, in die sand of met magnetiese lettersskryf.
Lees vir en saam met jou kind. Volg aan die begin die woorde met jou vinger sodat hulle verstaan hoe ’n mens lees en dat wat jy sê verband hou met die lettersop die blad.
Aan die einde van die jaar moet kinders selfversekerde, gevorderde leserswees.
Hulle moet 'n uur lank op hul eie kan lees en skryf. Hulle moet ook al self 'n woordeboek, 'n ensiklopedie, die biblioteek en die internet kan raadpleeg.
Hulle moet die teks verstaan en ook diehoofpunte kan uitlig om dit vir ’n opstel of mondeling te gebruik.
Nog voor kinders met gr. R begin, moet ’n mens elke dag vir hulle voorlees. Van gr. 2 af moet hulle elke dag onafhanklik lees, maar iemand anders moet steeds vir hulle voorlees om hulle aan 'n meer gevorderde woordeskat en konsepte bloot te stel, sê die opvoedkundige sielkundige Melanie Hartgill.
“Leesmetodes is wisselvallig of onvoldoende en die grondslagvaardighede word nie in die eerste skooljare behoorlik vasgelê nie,” verduidelik sy.
Erine Botha, 'n leesterapeut by 'n Kaapstadse tak van die Tina Cowley-leessentrum, glo hierdie probleem vat al lank voor die gr. 4-jaar pos.
Laat ouer broers of susters of 'n grootouer vir jou kind lees.
Lees elke aand 'n boek saam met hulle.
Leer speel-speel met apps
Gratis op Android
Die app leer kinders nie net op 'n interessante manier lees nie; dit toets ook hoeveel hulle onthou van wat hulle gesien en of hulle verstaan wat hulle gelees het.
Nadat hulle 'n stukkie op die app gelees het, moet hulle drie vrae daaroor beantwoord om na die volgende vlak te vorder.
R49.99 op iOS en gratis op Android
Hierdie app het sowat 500 woorde wat volgens hul lengte in verskillende groepeverdeel is. Eers verskyn byvoorbeeld 'n prentjie van 'n kalf en dan kry die kind leidrade oor hoe om dit te spel.
Ná elke groepwoorde is 'n verslag beskikbaar.
Voor julle begin lees:
Kies 'n boek wat jy en jou kind albei sal geniet.
Skep 'n ontspanne atmosfeer.
As jy hardop lees:
Moedig vrae en besprekings aan.
Deel persoonlike gedagtes oor die foto’s en storie.
Nadat jy voorgelees het:
Vra die kind 'n paar vrae oor die storie. Doen dit gemoedelik.
Moenie lees 'n taak maak waaraan elke dag 'n vaste tyd afgestaan moet word nie.
Moenie druk op jou kind uitoefen om op 'n meer gevorderde vlak te lees as waarmee hulle gemaklik is nie.
Wat van sig en leerprobleme?
Meer oor: lees| kinders| advies| wenke| ouerskap| skool